**Ашық сабақтың жоспары**

**Күні**: 27.01.2014 ж

**Пәні:** Материктер мен мұхиттар географиясы

**Cыныбы:** 7 «А»

**Тақырыбы:** Оңтүстік Американың ішкі сулары.

* **Сабақтың мақсаты:**
* Оңтүстік Американың ішкі суларымен толық танысады.

Нәтижесі:

* Оқушылар Оңтүстік Американың физикалық картасынан ішкі суларын толық көрсете алады.
* Әрбір ішкі суларына жеке мінездеме қалыптастырады.
* Кескін картаны да еркін меңгереді.

**Сабақтың түрі:** ашық сабақ

**Сабақты жүргізу әдіс - тәсілдері:** ауызша баяндау, сұрақ қою, семантикалық карта, перфокарта,

**Көрнекілігі:** Оңтүстік Американың физикалық картасы, слайд, суреттер,флипчарт

**Сабақтың барысы**

**1. Ұйымдастыру кезеңі**

Оқушылармен амандасу. Түгендеу. Сабаққа дайындығын тексеру.

**2. Үй тапсырмасын тексеру кезеңі**

**Мұғалім:** Балалар, үйге қандай тапсырма берілді?

**Балалар:** Оңтүстік Американың климаты, кескін картаға материктің климаттық белдеулерін және мұхит жағалауларындағы ағыстар жүйесін белгілеу.

Оқушылар үйге берілген тапсырма Оңтүстік Америка материгінің климаты бойынша мынадай әр климаттық белдеудің атауы жазылған кеспе таратамын. Дұрыс жауап берген оқушыға смайлик беріледі. Сабақ барысында кім көп жинаса соған жақсы баға қойылады.

**1-тапсырма.**

****

1. Климат қалыптастырушы факторлар.

2. Экваторлық климаттық белдеу

3. Субэкваторлық климаттық белдеу

4. Тропиктік климаттық белдеу

5. Субтропиктік климаттық белдеу

6. Қоңыржай климаттық белдеу.

**3. Жаңа тақырыпты меңгеру кезеңі**

**Жоспары:**

1.Оңтүстік Американың өзендері

2.Көлдері

Сендер Оңтүстік Америка жеріне жауын-шашынның мол түсетінін білесіңдер. Сондықтан Жер шарындағы ең беткі суға бай материк болып табылады.

|  |  |
| --- | --- |
| **Өзен атауы** | **Жалпы мәлімет** |
| Амазонка | Жер шарындағы ең суы мол өзен. Амазонка өзені Анд тауынан басталып Атлант мұхитыны құяды. өзен ұзындығы – 6400 км, Өзеннің 500 астам салалары бар, олар суның түсіне қарай «ақ өзен» (суда сазды жыныстар көп) және «қара өзен» (суда шіріген өсімдік қалдығы көп) деп аталады. Амазонка өзенінің ені орта ағысында 5 км болса, төменгі ағысында 80 км жетеді. Атлант мұхитындағы толысу әсерінен өзен суы 1,5-5 м дейін көтеріліп, сағасынан 1400 км дейін кері ағады. Бұл құбылысты жергілікті үндістер «амазуну» деп атайды. Өзен атауы осыдан шыққан.  Амазонка өзені тіршіліке бай. Өзеннің суы тынық бөлігінде өте ірі ақ гүлі бар, жапырағының диаметрі 2 м жететін виктория-регия кездеседі. Амазонкада тұщы судағы ірі балық ұзындығы 4 м, салмағы 200 кг болатын алып арапайма, және жыртқыш ұсақ пиранья балығы, электрлі су жылан, тұщы су дельфині-иния, кайман қолтырауындары тіршілік етеді. |
| Парана | Парана өзені Бразилия таулы қыратынан басталып Атлант мұхитына құяды. Ұзындығы бойынша Амазонкадан кейінгі өзен. Ұзындығы – 3480 км. Өзен суы жауын-шашынмен қоректенетіндіктен көктем, жаз айларында су деңгейі көтеріледі. Өзен басталар жерде таулы үстірттерден бастау алатындықтан бірнеше сарқырамалар жүйесі қалыптасқан. Биік сарқырамалардың бірі Игуасу сарқырамасы 72 м, Урубупунга сарқырамасы 12 м. Өзен Бразилия, Парагвай, Аргентина жерінен ағып өтетіндіктен транзиттік маңызы бар. Парана өзенінің орташа тереңдігі 12 м, ең терең жері 48 м. |
|  |  |
| Ориноко | Ориноко өзені материктегі суы мол өзендердің қатарына жатады. Өзен Гвиана таулы үстіртінен бастау алып Оринико ойпаты арқылы ағып өтіп атлант мұхитына құяды. Оринико өзенінің ұзындығы – 2780 км. Оринико өзенінде дүние жүзіндегі ең биік сарқырама Анхель орналасқан. Өзенде амазонка дельфині мен ориноко крокадилі мекендейді. Ориноко өзені кеме жүзуге қолайлы. |
| Магдалена | Өзен Анд тауынан басталып Кариб теңізіне құяды. Өзен ұзындығы – 1550 км. Өзен суы маусым бойынша өзгеріп тұрады. Суының ең көп мөлшері мамыр, тамыз айларында жауын-шашын есебінен артады. Магдалена өзенін Колумбия мемлекеті кеме жүзуге транзитік мақсатта пайдаланады. Өзеннің 880 км кеме жүзеді |

**Көлдері.**Оңтүстік Америка материгінде көлдер көп емес. Материктегі ірі тектоникалық көл Титикака, осы көлдің оңтүстігінде Поопо, солтүстігінде Маракайбо көлі бар.

|  |  |
| --- | --- |
| **Көл атауы** | **Жалпы мәлімет** |
| Титикака | Титикака көлі Анд тауындағы дүние жүзінде ең биікте орналасқан көл. Теңіз деңгейінен биіктігі  - 3812 м. Титикака көлі тектоникалық көл және ағынды көлге жатады. Көлге ірілі ұсақты 300 жуық өзен құяды. Суының орташа тұздылығы 10/00. Ауданы – 8300 км2, ұзындығы 230 км, ені 97 км. Көлдің орташа тереңдігі 140-480 м, ең терең жері 304 м. |
| Поопо | Поопо көлі Анд тауында титикака көлінің оңтүстінінде орналасқан. Көл жаздың ыстық күндері су деңгейі бірнеше рет өзгеріп кеуіп кетеді. Поопо көлінің ауданы 1340 км2. Теңіз деңгейінен  3686 м биіктікте орналасқан. Көлдің орташа тереңдігі 3 м. Поопо көліне Титикака көлінен ағып шығатын  Диагуадеро өзені құяды. Көлде қоқиқаздың бірнеше түрі тіршілік етеді. |
| Маракайбо | Маракайбо көлі материктің солтүстігінде орналасқан мұхиттан бөлініп қалған лагуналық көл. Ауданы бойынша материктегі ең үлкен көл. Ауданы – 13200 км2. көлдің орташа тереңдігі 250 м. Маракайбо көліне Кататумбо, Палмар, Анон өзендері құяды. Көлдің теңіз деңгейінен бейіктігі 0 м. Маракайбо көлінің табанынан қазіргі кездемұнай мен газ өндіріледі |

**4. Жаңа тақырыпты бекіту кезеңі**

**1.«Алма ағашы» ойыны.**  Слайд арқылы сұрақтар қойылады**.** Жауап берген оқушыға смайлик беріледі.

1. Оңтүстік Америка өзендері қандай алаптарға бөлінеді?

2. Материктің мол сулы, ірі өзендерін атаңдар.

3. Амазонканың жыл бойы сулы болуын немен түсіндіруге болады?

4. Амазонка өзенінде қандай тіршілік өкілдері кездеседі?

5. Титикака қандай көл қатарына жатады?

**2. «Суреттерді таны» ойыны.** Слайдтан суреттер көрсетіледі.

|  |  |  |
| --- | --- | --- |
| C:\Users\Клара\Desktop\img34.jpg  Дүние жүзіндегі ең биік сарқырама, Оның құлау биіктігі – 1054 м.  (Анхель сарқырамасы) | C:\Users\Клара\Desktop\загруженное (1).jpg  Жер шарындағы ең мол сулы өзен.  (Амазонка өзені) | C:\Users\Клара\Desktop\3-Водопады Игуасу.jpgЖер шарындағы ең әдемі сарқырама құлау биіктігі – 72 м  (Игуасу сарқырамасы) |
| C:\Documents and Settings\Ирина\Мои документы\Мои рисунки\Южная Америка\тростниковы лодки Титикака.jpgКөлдің бетінде қамыстан жасалған қалқыма салдарда үндістердің үйлері орналасқан. Бұл қай көл?  (Титикака көлі) | 1  Түбінен мұнай өндірілетін көл.  (Маракайбо көлі) | C:\Users\Клара\Desktop\images.jpg  Амазонкада тұщы судағы ең ірі балық –ұзындығы 4 м, салмағы 200 кг болатын алып балық.  (арапаима балығы) |

**Картамен жұмыс. «Географиялық домино» ойыны.** Бұл ойында екі оқушы шығып, картадан өзендер мен көлдерді көрсетіп шығады.

**5. Сабақты қорытындылау кезеңі**

Енді оқушылар мына сөзжұмбақты шешейік.

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | | | | **7** |  |
|  | | | **4** |  | **6** | **Т** | **8** |
| **А** | **5** | **О** | **И** | **И** |
|  | | **3** | **М** | **П** | **Р** | **Т** | **Г** |
| **1** | **2** | **П** | **А** | **О** | **И** | **И** | **У** |
| **А** | **М** | **А** | **З** | **О** | **Н** | **К** | **А** |
| **Н** | **А** | **Р** | **У** | **П** | **О** | **А** | **С** |
| **Х** | **Р** | **А** | **Н** | **О** | **К** | **К** | **У** |
| **Е** | **А** | **Н** | **У** |  | **О** | **А** |  |
| **Л** | **К** | **А** |  |  | | | |
| **Ь** | **А** |  | | | | | |
|  | **Й** |
| **Б** |
| **О** |

**Бекіті сұрақтары:**

1. Жер шарындағы ең биік сарқырама.

2. Оңтүстік Америкадағы лагуналық көл.

3. Суының деңгейі мамыр айында көтерілетін өзен.

4. Жағалауды бұзып, өте жылдам қозғалатын бұл кері ағысты жергілікті үндістер не деп атайды?

5. Тұзды көл.

6. Анхель сарқырамасы орналасқан өзен.

7. Анд тауында орналасқан тектоникалық көл.

8. Құлау биіктігі 72 м, 300 тармақ болап ағатын сарқырама.

**6. Үйге тапсырма беру кезеңі**

Мазмұндау. Кескін картаға Оңтүстік Американың өзендері мен көлдерін түсіру.

**7. Бағалау кезеңі**

Смайлик арқылы оқушыларды бағалау.

**8. Рефлексия**

Қазақстан Республикасы

Ғылым және білім министрлігі

Ақмола облысы

«Атбасар ауданы білім бөлімінің

Сепе орта мектебі» КМУ

**Тақырыбы:**

**Оңтүстік Американың ішкі сулары**

(ашық сабақ) 7 «А» сынып

**Өткізген:** Көкен Алтын

география пәні мұғалімі

2017 оқу жылы